
PAKRUOJO RAJONO SAVIVALDYBĖS TARYBA

SPRENDIMAS
DĖL PRITARIMO PAKRUOJO RAJONO SAVIVALDYBĖS TERITORIJOS BENDROJO PLANO KEITIMO KONCEPCIJAI

2024 m. vasario 8 d. Nr. T-38 
Pakruojis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 24 punktu, 16 straipsnio 1 dalimi, Lietuvos Respublikos teritorijų planavimo įstatymo 25 straipsnio 5 dalies 2 punktu, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“, 112 punktu, Planų ir programų strateginio pasekmių aplinkai vertinimo tvarkos aprašo, patvirtinto Lietuvos Respublikos Vyriausybės 2004 m. rugpjūčio 18 d. nutarimu Nr. 967 „Dėl Planų ir programų strateginio pasekmių aplinkai vertinimo tvarkos aprašo patvirtinimo“, 38 punktu, atsižvelgdama į Pakruojo rajono savivaldybės teritorijos bendrojo plano keitimo strateginio pasekmių aplinkai vertinimo subjektų išvadas ir visuomenės pasiūlymų įvertinimą, Pakruojo rajono savivaldybės taryba nusprendžia:
Pritarti UAB „CityForm Lt“ parengtai Pakruojo rajono savivaldybės teritorijos bendrojo plano keitimo koncepcijai, kuri paskelbta Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (www.tpdris.lt, teritorijų planavimo dokumento Nr. K-RJ-65-22-603).
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	                                                                                           Saulius Margis     

